b'\n_START_ARTICLE_\nSpandrel\n_START_PARAGRAPH_\nSpandrel, redkeje spandril ali splaundrel je prostor med dvema lokoma ali med lokom in pravokotnim zaklju\xc4\x8dkom._NEWLINE_Obstajajo \xc5\xa1tiri ali pet sprejetih in sorodnih pomenov spandrel v arhitekturni in umetnostni zgodovini, predvsem v zvezi s prostorom med ukrivljeno obliko in pravokotno mejo - kot prostor med krivuljo loka in premo\xc4\x8drtno mejo pravokotnika ali stene, ki omejujejo sosednje oboke v arkadah in prostor nad njimi ali prostor med osrednjim medaljonom pri preprogi in njenimi pravokotnimi vogali ali prostor med kro\xc5\xbeno ploskvijo ure in koti kvadrata pokrova. Sem \xc5\xa1tejemo tudi prostor pod stopnicami, \xc4\x8de se stopni\xc5\xa1\xc4\x8de ne nadaljuje in je obi\xc4\x8dajno prostor za shranjevanje._NEWLINE_V zgradbi z ve\xc4\x8d kot enim nadstropjem se izraz spandrel uporablja tudi za ozna\xc4\x8devanje prostora med vrhom okna v enem nadstropju in polico okna v zgornjem nadstropju. Prostor se tipi\xc4\x8dno uporablja za dekoracijo. Kadar je prostor med okni napolnjena z neprosojnim ali prosojnim steklom ga imenujemo spandrel steklo. V betonskih ali jeklenih konstrukcijah, se zunanji nosilec razteza od stebra do stebra in obi\xc4\x8dajno nosi obremenitev zunanje stene in je znan kot spandrel nosilec. _NEWLINE_Spandrele \xc4\x8dez vrata v slogu pozne angle\xc5\xa1ke gotike so obi\xc4\x8dajno bogato okra\xc5\xa1ene. Na Magdalen College v Oxfordu so celo preluknjana. Spandrele vrat so v obdobju visoke angle\xc5\xa1ke gotike v\xc4\x8dasih okra\xc5\xa1ene, vendar redko del sestave samih vrat.\n_START_SECTION_\nKupole\n_START_PARAGRAPH_\nSpandrela se lahko pojavi tudi pri gradnji kupole in so tipi\xc4\x8dne za velike arhitekture od srednjega veka dalje. Kjer kupola po\xc4\x8diva na kvadratni ali pravokotni osnovi, je kupola postavljena nad nivo podpornih stebrov, s tridimenzionalnimi spandrelami, imenovanimi pendentiv, ki prena\xc5\xa1a te\xc5\xbeo kupole in jo usmerja na stebre.'